Arthur Sibieko Bullu

Arthur Sibieko Bullu (Ba daɔgɛ e la 20 June 1937) a de la Gaana nalɛgera dee kelum pa’asɛ wia palemɛnti bunaasi zi'irego la puan, a yuum ze’ele bo la Aowin-Suaman so'olum la n boi Western Region Gaana tiŋa puan. A doose la  Ama’asumtia paati la puan ti ba wi’ira ti NDCHe  National Democratic Congress.

 Early life and education 
Ba daa dɔgɛ Arthur Sibieko Bullu la  Aowin-Suaman tiŋa puan, 20 June 1937. A siŋɛ la  Minsk University (USSR) sukuu la puan ta zamesɛ to'e Masters of Science in engineering. A daa kelum siŋɛ la, Power Engineering Institute sukuu n boi, Russia,Russi tiŋa puan ta zamesɛ to’e Diploma in Education. A daa le tukɛ tole la University of Pedagogy ta zamesɛ to'e Doctor of Philosophy in Engineering, de siŋɛ Marxist University ta zamesɛ to’e Doctor of philosophy in Political Science.

 Politics 
Bullu daa pɔsɛ di a na’am wa siŋɛ palemɛnti doose la Ama’asumtia paati la National Democratic Congress, ze’ele bo Aowin-Suaman nalɛgum si’olum n boi Western Region, Gaana tiŋa puan, ba daa Loe e doose la  1992 Gaana tiŋa za'a na’am loosego. Dee, ba daa ka le loe e yese la John Kwakucher Ackah n daa tee di na'am la 1996 yuunɛ puan. 1996 na’am loosego yuunɛ wa paun, Ackah yuum nyɛ la nɛreba 29,092 ti ba di'e bo e,  100% puan, a yuum nyɛ la 45.20% gaŋɛ a taaba la. Kingsley Ofori Asante n de Mina n me yuum ze’ele bo Awɔbegɔ paati la n de New Patriotic Party la me yuum nyɛ la nɛreba 9,580 ti ba di'e bo e ti la dɛna 4.70%, S.B.Ing Arthur n me yuum ze’elebo National Convention Party la me yuum nyɛ la nɛreba 3002 ti ba di’e bo e, ti la dɛna 14.90%, la Frank Ernest Prah me yuum nyɛ la nɛreba 1,532 ti ba di’e nu'o bo e ti la dɛna 2.40%.

 Career 
Bullu de la Yunivɛsiti pa'ala de kelum le dɛna palemɛnti nɛrekɛka bo Aowin-Suaman nalɛgum so'olum la ti a yuum di a na'am miŋa pɔsɛ1993 yuunɛ la puan ta paɛ 1997 yuunɛ la puan.

 Personal life 
A de la nasaawinpu'usera Christian.